**Neuropædagogisk ugekursus**

**Odense, UCL**

**14/1 2014: Den neuropædagogiske tankegang**

Neuropædagogikken er en måde at tænke på, når vi arbejder med forskellige former for hjerneska­der. Vi vil drøfte, hvad neuropædagogik er og hvad det ikke er. For at bevare fagligheden er det vigtigt at se nærmere på vores tolkninger af adfærd og vores ord og fagtermer. Vi vil diskutere, hvad vores tolkninger og ord kommer til at betyde for mødet med det andet menneske.

**Litteratur**

Birkmose, D. (2013): Neuropædagogik. Fra Wæhrens, E., Winkel, A. & Jørgensen, H.S. (eds.): *Neurologi og neurorehabilitering* (2. udgave). Munksgaard 2013, pp. 468-470.

Fredens, K. (2011): Neuropædagogik. [www.denstoredanske.dk](http://www.denstoredanske.dk).

Freltofte, S. (1996): Neuropædagogik. *Nordisk tidsskrift for spesialpedagogikk*, vol. 4.

Grønbæk, K.M. (2003): *Neuropædagogik – en gang for alle*. Grønbæks Forlag, pp. 39-48.

Thybo, P. (2000): Et fælles grundlag for neuropædagogik. *Kognition & Pædagogik*, vol. 37(10).

Thybo, P. (2004): Neuropædagogik i terapeutisk og specialpædagogisk praksis – en introduktion. *AGORA*, tema: Hjerne og læring.

**15/1 2014: Kognitive vanskeligheder**

Lone Vesterager Martinus

Neuropsykolog, Center for Hjerneskade, København

**Litteratur**

Kristensen, H.K. & Birkmose, D (2013): Kognitive vanskeligheder. Fra Wæhrens, E., Winkel, A. & Jørgensen, H.S. (eds.): *Neurologi og neurorehabilitering* (2. udgave). Munksgaard 2013, pp. 93-110.

**16/1 2014: Arbejdet med motivation**

Motivation er den grund, der giver menneskets handlinger mening. Motivation er den afgørende bestemmende kraft i menneskets liv. Vores motivation er altså dét, som driver os. De store spørgs­mål i al pædagogisk arbejde er: Hvilke risici er der forbundet med motivationsarbejde? Hvordan kan vi arbejde med et andet menneskes motivation uden at påføre dette menneske vores egne pri­vate normer?

Mabeck, C.E. (2006): *Introduktion til den motiverende samtale*. Kap. 2: Den motiverende samtale. Kap. 4: Om at finde patienten – og starte der! Munksgaard.

**21/1 2014: Når gode mennesker handler ondt**

Som personalet risikerer man at blive så slidt af arbejdet, at man bliver mere og mere rå og kynisk i sin tænkning. Afmagt og gruppeprocesser spiller en afgørende rolle i forråelsesprocessen. Jeg vil forsøge at forklare, hvordan det kan ske, at gode mennesker kan ende med at gøre andre mennesker ondt. Og vi skal drøfte, hvad vi kan gøre for at dæmme op for forråelsen.

**Litteratur**

Birkmose, D. (2004): Hvad er voldsom adfærd? *Fokus*, 11. årgang, nr. 3.

Birkmose, D. (2004): Neuropædagogisk arbejde og voldsom adfærd. *Fokus*, 11. årgang, nr. 3.

Birkmose, D. (2004): Forråelsen af personalet i arbejdet med voldsom adfærd. *Fokus*, 11. årgang, nr. 3.

Birkmose, D. (2010): Kampen mod forråelse begynder hos os selv. *VidensTema*, vol. 5, forår.

Heggen, K. (2003): Krænkende pleje og behandling. In: Sætersdal, B. & Heggen, K.: *I den bedste hensigt? Ondskab i behandlingssamfundet*. Gads Forlag.

**22/1 2014: Den professionelle rolle**

Det store spørgsmål er, hvordan vi forbliver professionelle og undgår at blive private på arbejde. Vi vil drøfte forskellene på at være privat, personlig og professionel. Der er mange faktorer, der gør det svært for os at holde os på den smalle faglige sti. Derfor vil vi gennemgå nogle af de forsvarsmeka­nismer, som vi alle sammen – i varierende grad – benytter os af, når vi bliver pressede og bange.

**Litteratur**

Killén, K. (1998): *Omsorgssvigt er alles ansvar*. Kap. 3: Vores forhold til omsorgssvigt. Hans Reitzels Forlag, pp. 59-80.

Dorthe Birkmose

[psykolog.birkmose@gmail.com](mailto:psykolog.birkmose@gmail.com)

[www.dorthebirkmose.dk](http://www.dorthebirkmose.dk)